أنا مواطن مغربي بسيط، ولكن عندي كلمه من بعد أكثر من  عام علی الاستقلال، مازال كنشوف نفس الوجوه، نفس الخطاب، ونفس الفشل الأحزاب السياسيه اللي المفروض تكون صوت الشعب، تحوّلات الی أدوات للبحث عن المناصب، والامتيازات، والسيارات الفخمه، في الوقت اللي المواطن كيعاني من قله الصحه، رداءه التعليم، والبطاله اليوم، ما بقاش عندنا ثقه، لا فالمسؤول، لا فالبرنامج، لا فالحمله الانتخابيه كاع اللي كيدخل السياسه، كيخرج أغنی، وأولادو كيقرّاو برا، وحنا كنقلبو علی باش نخلصو الكراء نرفض نكون مجرد رقم في لائحه انتخابيه، ونرفض نسكت بغيت سياسه نظيفه، فيها محاسبه، فيها كرامه للمواطن، فيها فرص متساويه، ماشي سياسه الريع والولاءات حنا ماشي ضد الوطن، حنا ضد اللي خربوه باسم الوطنيه